Els agents del disseny valencià se citen a Las Naves per a abordar la circularitat en la indústria

## Els agents del disseny valencià se citen a Las Naves per a abordar la circularitat en la indústria

Desenes d'empreses, presents en el taller que va impartir el catedràtic Manuel Lecuona.

L’Arxiu Valencià del Disseny ha organitzat el taller ‘Circularitat per a temps turbulents: l’activisme des del disseny’ que es va celebrar el passat 20 de desembre a Las Naves amb la finalitat de reunir els principals agents del sistema innovador valencià per a abordar la seua adaptació als nous cànons de la circularitat que exigeix el marc europeu.

Moderà la sessió, que va comptar amb el suport de l’Agència Valenciana de la Innovació, el catedràtic de la Universitat Politècnica de València **Manuel Lecuona** per a qui la circularitat és un fet al qual, tal com recullen les diferents agendes internacionals (ODS 2030, Horitzó 2020…), els agents industrials han d’adaptar-se a partir de la relació i la connexió entre pimes, startups, grans empreses, institucions acadèmiques, instituts tecnològics i institucions públiques.

“Aquest taller pretén connectar als diferents agents del disseny que han d’enfrontar el repte de la circularitat per a adaptar-se a la realitat europea, nacional i també autonòmica. A través de la dinamització del teixit empresarial valencià, volem oferir assistència a xicotets emprenedors, startups i també a empreses industrials del disseny per a aprendre a implantar els indicadors de circularitat que ens exigeix el marc legal internacional", explicava Lecuona.

Així doncs, aquest primer taller organitzat per l’Arxiu Valencià del Disseny va enllaçar d’alguna manera amb el congrés internacional que es va celebrar a la Universitat de València el passat mes de novembre, dedicat a la circularitat en l’ecosistema del disseny des d’un punt de vista ampli, global i acadèmic, que ara adquiria una dimensió local i pròxima, “precisament per a fer emergir als nostres agents”, apuntava el catedràtic de Disseny, per a qui la clau d’aquest repte resideix en l’orientació i l’assessorament, així com en les relacions entre els teixits empresarial, tecnològic, industrial i públic.

Seguint aquesta línia de treball, l’Arxiu ha realitzat enguany tres webinars reunint diferents generacions d’empreses amb l’objectiu de contribuir a la consolidació del sistema productiu valencià vinculat al disseny, la transferència de coneixement i la cooperació entre els seus agents.

El taller ‘Circularitat per a temps turbulents: l’activisme des del disseny’ es realitzà en modalitat semipresencial i pot recuperar-se íntegrament a través del canal de Youtube de la Fundació General de la Universitat de València.

Més informació:

Arxivat en:
Arxiu Valencià del Disseny
, Fundació General UV
, Cultura

## Altres Notícies

Les XIV Jornades de Còmic de València tornen aquest cap de setmana a La Nau de la Universitat de València

El Centre Cultural La Nau acull les Jornades d’Il·lustració de València (JIV) amb l’art urbà com a protagonista

Més d’una desena d’exposicions i el còmic Pepiu de Castellar, entre les propostes de ‘Cultura als Campus’ de la UV per a març

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar